Gift Wrap Quilt Pattern Hoodies | TeePublic
Gift Wrap Quilt Pattern Hoodies
Browse › Gift Wrap Quilt Pattern › Hoodies
Colorful Owl Pattern Hoodie
Gangsta Wrapper Wrap Gangster Rapper Rap Gift Present Vintage Christmas Hoodie
Reindeer Wrap Hoodie
Cilantro Cat Burrito Wrap Hoodie
It's A Wrap! Hoodie
Coffee Graffitti Wrap Hoodie
Can we wrap this up? Hoodie 31 Mei, ŉ besondere dag in Suid-Afrika se geskiedenis | Maroela Media
Meimaand begin met ŉ amptelike vakansiedag wat eintlik nie een behoort te wees nie (sien my plasing van 2 Mei) en eindig met ŉ dag wat nie ŉ vakansiedag is nie, maar vir Suid-Afrika en die Afrikaner baie meer beteken as 1 Mei.
31 Mei is ŉ dag waarop staatkundige sleutelgebeure plaasgevind het toe Suid-Afrika van een bedeling na ŉ ander een beweeg het. Vir die Afrikaner spesifiek word die dag met neerlaag sowel as oorwinning vereenselwig.
31 Mei 1902 markeer die einde van die Tweede Vryheidsoorlog met die Vrede van Vereniging. Vir die Boereleiers wat die vryheid van die twee Boererepublieke, Transvaal (ZAR) en Oranje-Vrystaat, moes wegteken, was dit ŉ bitter pil om te sluk om ná heldhaftige weerstand teen die magtige Brittanje uiteindelik die knie te moes buig. Die prys wat veral die vroue en kinders in die konsentrasiekampe moes betaal, was eenvoudig te hoog om met die oorlog te kon aangaan. Dié dag staan vir die einde van die onafhanklike Boererepublieke en die begin van Brittanje se totale beheer oor die hele Suid-Afrika. Gelukkig vir die Boere het daar by die oorwinnaars nugterheid en pragmatisme geseëvier teenoor die drang na totale uitwissing, en die Boere (of Afrikaners, soos hulle meer en meer bekend gestaan het) is betrek by die proses om ŉ nuwe bedeling wat die Afrikaners en Engelssprekendes (onder die Britse oppergesag) sou akkommodeer.
31 Mei 1910 was die volgende sleuteldatum, toe die Unie van Suid-Afrika ontstaan het. Die twee Britse kolonies, Kaapland en Natal, en die twee voormalige Boererepublieke is tot ŉ unie met dominiumstatus (selfbestuur) binne die Britse statebond saamgevoeg. Die Afrikaners het gelyke stemreg met die Engelssprekendes gehad (mense van kleur het ŉ beperkte stemreg in die twee voormalige Britse kolonies gehad) wat aan hulle die geleentheid tot politieke invloedname gegee het, en die eerste Eerste Minister was selfs ŉ voormalige Boeregeneraal en Bittereinder, Louis Botha, wat egter pro-Brits ingestel was.
Geleidelik het die Afrikaners egter vir hul politiese regte binne die raamwerk van die unie geveg en kon erkenning vir hul taal en vir hul simbole op gelyke vlak met die Engelse taal en Britse simbole beding word. ŉ Belangrike mylpaal was 31 Mei 1928 toe daar onder die regering van die Afrikaner-nasionalis, genl. JBM Hertzog, ŉ eie Suid-Afrikaanse vlag (die Unievlag – later die Republiekvlag, wat tot 1994 Suid-Afrika se vlag was) bekend gestel is. Ook ŉ eie Suid-Afrikaanse Volkslied, in Afrikaans sowel as Engels, “die Stem”, is op daardie dag bekend gestel. Suid-Afrika was nou sterk op pad na groter selfstandigheid en het die Britse bande losser gemaak. Suid-Afrika was nog ŉ unie en deel van die Britse Statebond, maar dit was ŉ land waar die Afrikaner meer en meer die lotgevalle bepaal het.
Die proses wat Hertzog begin het, is veral ná die magsoorname deur die (Herenigde) Nasionale Party in 1948 volstoom voortgesit. Die hoogtepunt van die proses was 31 Mei 1961, toe Suid-Afrika ŉ republiek geword het en die Britse Statebond verlaat het. Dit het gevolg ná ŉ referendum in 1960, uitgeroep deur die Eerste Minister, HF Verwoerd, toe ŉ klein meerderheid vir die republiek gestem het. Daarmee is alle oorblywende Britse bande verbreek en Britse simbole verwyder. Die goewerneur-generaal, as verteenwoordiger van die Britse koningin, is deur ŉ staatspresident, CR Swart, vervang. Ook ŉ eie geldeenheid, die Suid-Afrikaanse Rand, het die Britse Pond vervang. Anders as wat doemprofete destyds voorspel het, was Suid-Afrika sonder die Britse bande ekonomies besonder voorspoedig en polities besonder eensgesind (altans wat die wit gedeelte van die bevolking betref het). Dié dag markeer die oorgang na ŉ nuwe staatkundige bedeling ná meer as 50 jaar van die unie. Die dag het voortaan ŉ openbare vakansiedag geword en as “Republiekdag” bekend gestaan waarop die totstandkoming van die republiek onder die Nasionale Party en die Afrikaner se leiding elke jaar herdenk is.
Ná die magsoorname deur die ANC in April 1994, wat ook ŉ hele nuwe bedeling ingelui het, weg van ‘n wit minderheids- na ŉ swart meerderheidsregering, het Suid-Afrika op 31 Mei 1994 die uittrede uit die Britse Statebond in 1961 ongedaan gemaak en weer tot dié liggaam toegetree. Suid-Afrika het egter ŉ republiek gebly en nie weer die Britse koningin as staatshoof aanvaar nie. “Republiekdag” was egter nie meer ŉ vakansiedag nie, omdat dit te nou met die NP-bewind geassosieer is. Die hertoetrede tot die Statebond moet gesien word in die lig van die “einde van isolasie” en die aansluiting by soveel internasionale organisasies as moontlik. Die Statebond het ook verander van ŉ Brits gedomineerde liggaam van voormalige Britse kolonies na ŉ liggaam van gelyke, hoofsaaklik Engelssprekende state (insluitende selfs state soos Mosambiek, Ruanda en Kameroen wat nooit Britse kolonies was nie). Op 31 Mei 1994 was Suid-Afrika reeds ŉ maand in die nuwe bedeling in, maar die hertoetrede tot die Statebond was ŉ verdere mylpaal om die NP-bewind en die “ou Suid-Afrika” ongedaan te maak, 33 jaar ná Republiekwording.
Hou dus maar daardie dag 31 Mei dop. Dalk gebeur daar vorentoe weer ŉ rigtinggewende staatkundige verandering. Terloops, terwyl dit in Suid-Afrika geen openbare vakansiedag meer is nie, word daar in Orania op 31 Mei “Bittereinderdag” gevier, waar die lyding van die vroue en kinders en die heldhaftige verset van die Bittereinders herdenk word, en wat weer aansluit by die heel eerste 31ste Mei van 1902.
ANC Brittanje geskiedenis
Dankie Sebastiaan bietjie lekker leestof vir n slag op Maroela
En op 31 Mei 1926 is die Nasionale Parkewet geproklameer met die samesmelting van die Sabie- en die Shingwedzi wildreservate na die Nasionale Krygerwildtuin.
Die ANC se tweede naam is, Miskenning, en hul derde naam, Ontkenning.
31 Mei 1961 is seer sekerlik die heel grootste van almal, met daardie gebeure en invloede waarvan ontslae geraak is, soos jy dit hier bo beskryf het. Maar die ANC wil dit nie weet nie, nou is hulle weer hand om die blaas met die Engelse taal, v’n verdere bewys hoe hulle die Afrikaner se suksesse te ignoreer en van die tafel vee.
Ons Rand · 1 jaar gelede
End daar word ons Rand ook gebore uit die Britse Pond en Twee Rand = Een pond.
Vandag staan ons op R16.78 = Een pond D.w.s. 8x slegter af wat geld betref. Iewers moet daar ‘n ekonoom wees wat dit sal kan verklaar. Goed, goed, ek weet van die ge-zuma se bydrae.
Ek verstaan dit ook nie, hulle se Suid Afrika is n ontwikkelende land maar die rand was eens R1 vir $1 en nou draai dit by die R13 n dollar. Suid Afrika was n veilige en mooi skoon land met n eerstewereld se infrastruktuur maar nou verbrokkel als….Is die ekonome regtig so slim? Is n ontwikkelende land nie veronderstel om te verbeter oor die jare nie, te ONTWIKKEL nie???
‘m Interessante debat is as mense vra wanneer het SA onafhanklik geword. Meeste sê 1910, ander 1961. Ek persoonlik dink 1931 toe die statuut van Westminister aanvaar is. Maar ek is bereid om toe te gee dat onafhanklikheid nie onmiddellik op een dag gebeur het nie, maar ‘n geleidelike proses was.
Dankie. Baie fotos op internet gekry.
Dankie – lekker gelees en sit nou nog met ‘n glimlag – kyk hoe netjies is die plein.
Jip, baie ordelik.
Oud Hoogenhouter · 1 jaar gelede
Op Hoogenhout Bethal se rugbyveld was ‘n groot 1961 op die veld geverf. Staatspresident C.R. Swart het nog die opmerking gemaak dat dit nie saak maak aan watter kant van die veld jy is jy sal steeds 1961 lees. Toe sê hy dat dit weer in 8008 sal gebeur. Ek was daar en dit voel soos gister.
die wiel draai en anders as wat baie dink draai hy al hoe hoe vinniger
Dave · 1 jaar gelede
Ek was daar en onthou dit nog al was ek in st. 1. Sal dit nie wonderlik wees as 31 Mei êrens weer vir die boervolk iets sal aanbied nie? Ons vyand in 1900 was nie Engeland nie, dit was Botha en Smuts saam met ander liberale Vrymesselaar-generaals. Ons vyand in 1994 was ook nie die ANC nie. Dit was de Klerk en Pik saam met die Broederbond en die NP. Moenie die fout maak om die vyand vandag ook op die verkeerde plek te soek nie. Hy is soos altyd in ons midde.
Ek stem volmondig met jou saam, Dave.
Dankie Sebastiaan vir ‘n deeglike stukkie werk.